Source: http://public.mkab.hu/dev/dontesek.nsf/0/00E993ABB2BBED45C1258217005DEF34?OpenDocument
Timestamp: 2018-06-20 15:12:28
Document Index: 32815501

Matched Legal Cases: ['Kúria ', 'Pf.21', 'Kúria ', 'bíróság ', 'Kúria ', 'Pf.21', 'Kúria ']

IV/02233/2017
Ügyszám: IV/02233/2017
Az ügy tárgya: A Kúria Pfv.IV.20.197/2017/7. számú ítélete elleni alkotmányjogi panasz (közérdekű adat kiadása)
Az indítványozó - az Abtv. 27. §-a alapján - a Fővárosi Törvényszék 4.P.22.887/2015/06. számú ítélete, a Fővárosi Ítélőtábla 8.Pf.21.327/2015/7. számú ítélete és a Kúria Pfv.IV.20.197/2017/7. számú ítélete alaptörvény-ellenességének megállapítását és megsemmisítését kérte az Alkotmánybíróságtól.
Az indítványozó 2015. június 10-én közérdekű adat kiadása iránti kérelmet nyújtott be az Alkotmánybírósághoz, melyben hét kérdést tett fel dr. Varga Zs. András alkotmánybíró összeférhetetlenségének megszüntetésével kapcsolatban. A 2014. október 7-ei teljes ülés emlékeztetőjének megismerését a kérelmezett elutasította, egyebekben a rendelkezésére álló adatokat megküldte a kérelmezőnek.
Az indítványozó közérdekű adat kiadása iránti pert kezdeményezett az Alkotmánybíróság ellen a Fővárosi Törvényszéknél, mely első fokon a keresetet elutasította, és kötelezte a felperest a perköltség megfizetésére. A másodfokon eljárt Fővárosi Ítélőtábla az elsőfokú ítéletet helybenhagyta, a perköltséget leszállította, valamint mellőzte az illeték viselésére és a kifogás elutasítására vonatkozó rendelkezéseket. A Kúria a jogerős ítélet felülvizsgálattal támadott rendelkezését hatályában fenntartotta, és a felperest perköltség megfizetésére kötelezete.
Az indítványozó szerint az ítéletek sértik az emberi méltósághoz való jogát, a közérdekű adatok megismeréséhez való jogát, valamint a perköltséggel összefüggésben a tulajdonhoz való jogát. Álláspontja szerint a bíróságok megsértették az indítványozó tisztességes bírósági eljáráshoz való jogát, és a felek törvény előtti egyenlőséghez való jogát..
Fővárosi Törvényszék 4.P.22.887/2015/06. számú ítélete
Fővárosi Ítélőtábla 8.Pf.21.327/2015/7. számú ítélete
Kúria Pfv.IV.20.197/2017/7. számú ítélete
IV_2233_0_2017_inditvany_anonim.pdf